23.7.2014 Jurnalul Oficial al Uniunii Europene L 217/5 REGULAMENTUL (UE) NR. 791/2014 AL CONSILIULUI din 22 iulie 2014 de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215, având în vedere Poziţia comună 2003/495/PESC a Consiliului din 7 iulie 2003 cu privire la Irak de abrogare a Poziţiilor comune 96/741/PESC și 2002/599/PESC (), având în vedere propunerea comună a Înaltului Reprezentant al Uniunii pentru afaceri externe și politica de securitate şi a Comisiei Europene, întrucât: (1) Regulamentul (CE) nr. 1210/2003 al Consiliului () impune măsuri restrictive în ceea ce priveşte Irakul, în confor- mitate cu Poziția comună 2003/495/PESC și cu Rezoluția 1483 (2003) a Consiliului de Securitate al Organizației Națiunilor Unite. (2) Alineatele (3) şi (4) din articolul 4 din Regulamentul (CE) nr. 1210/2003, care prevede că fondurile sau resursele economice nu trebuie alocate, direct sau indirect, sau utilizate în beneficiul unei persoane fizice sau juridice, al unui organism sau al unei entități enumerate în anexa IV la regulamentul respectiv, astfel încât să le permită persoanei, grupului sau entității în cauză să obțină fonduri, mărfuri sau servicii, ar trebui unificate. (3) La 22 iulie 2014, Consiliul a adoptat Decizia 2014/484/PESC (*) prin care se interzice ca în beneficiul persoanelor şi entităților enumerate să fie puse la dispoziție, în mod direct sau indirect, fonduri sau resurse economice. Sunt prevăzute anumite excepții, și anume fondurile şi resursele economice care: (a) sunt necesare pentru satisfacerea unor nevoi de bază; (b) servesc exclusiv la achitarea unor onorarii rezonabile și la rambursarea unor cheltuieli survenite în legătură cu prestarea unor servicii juridice; (c) servesc exclusiv la achitarea unor comisioane sau chel- tuieli pentru păstrarea sau întreținerea unor fonduri sau resurse economice înghețate; sau (d) sunt necesare pentru achitarea unor cheltuieli extraordinare. (4) De asemenca, este indicat să se actualizeze Regulamentul (CE) nr. 1210/2003 cu informațiile recente furnizate de către statele membre în ceea ce priveşte identificarea autorităților competente. (5)  Prin urmare, Regulamentul (CE) nr. 1210/2003 ar trebui modificat în consecință, ADOPTĂ PREZENTUL REGULAMENT: Articolul 1 Regulamentul (CE) nr. 1210/2003 se modifică după cum urmează: 1. Articolul 4 se modifică după cum urmează: (a) alineatul (3) se înlocuieşte cu următorul text: „(3) Nu se pun la dispoziție fonduri sau resurse economice, în mod direct sau indirect, persoanelor fizice sau juridice, organismelor sau entităților enumerate în anexa IV şi nici în beneficiul acestora.”; (b) alineatul (4) se elimină. () JOL169,8.7.2003, p. 72. () Regulamentul (CE) nr. 1210/2003 al Consiliului din 7 iulie 2003 privind anumite restricţii specifice în relațiile economice și financiare cu Irak şi de abrogare a Regulamentului (CE) nr. 2465/96 OL 169, 8.7.2003, p. 6). () Decizia 2014/484/PESC a Consiliului din 22 iulie 2014 de modificare a Poziției comune 2003/495/PESC cu privire la Irak (a se vedea pagina 38 din prezentul Jurnal Oficial).